Είναι άραγε η πανδημία νόσος των εμβολιασμένων;

Το κίνημα των ανεμβολίαστων συνεχίζει απτόητο το έργο του στη χώρα μας. Δεν φαίνεται ικανοποιημένο από το ποσοστό τουλάχιστον 30% των συμπολιτών μας που εξακολουθούν να παραμένουν πεισματικά αντίθετοι σε κάθε είδους σκέψη για εμβολιασμό, αλλά συνεχίζει με παραπληροφόρηρση, επιλεκτική παρουσίαση και απόκρυψη αναμφισβήτητων δεδομένων να τροφοδοτεί με υλικό τα μέλη και τους υποστηρικτές του. Αξιοι συμπαραστάτες του σε αυτό μεταξύ άλλων ΜΜΕ που διακριτικά (για να μην χάσουν τους σωστά σκεπτόμενους αναγνώστες τους) φλερτάρουν με τα επιχειρήματα του η αρέσκονται να μεγαλοποιούν τις σπάνιες παρενέργειες του εμβολιασμού, αγνοώντας την καθημερινή εκατόμβη της πανδημίας. Τελευταία τους επιχείρηση παραπληροφόρησης το καθιερωμένο εβδομαδιαίο δελτίο που εκδίδεται από την υπηρεσία UKHealthSecurityAgencyστη Μεγάλη Βρετανία. Σημειωτέον ότι οι Αγγλοσάξονες φημίζονται για τη μεθοδολογία τους στην επιστημονική έρευνα και τη λεπτομερή καταγραφή δεδομένων που επιτρέπουν την ασφαλή εξαγωγή τεκμηριωμένων συμπερασμάτων.

Τι ακριβώς αναφέρεται στο συγκεκριμένο δελτίο; Ότι μεταξύ 36ης και 39ηςεβδομάδας εξέλιξης της πανδημίας στη χώρα τους παρατηρήθηκαν παραπάνω κρούσματα από κορωνοιό σε άτομα που ήταν ήδη εμβολιασμένα σε σχέση με ανεμβολίαστα, στις ηλικίες 30 ετών και άνω (πίνακας1 ).

|  |  |
| --- | --- |
| Συχνότητα μεταξύ εμβολιασθέντων  με 2 δόσεις (ανά 100.000) | Συχνότητα μεταξύ ανεμβολίαστων  (ανά 100.000) |

Πίνακας 1: Συχνότητα κρουσμάτων μετάξύ 36ης-39ης εββομάδας 2021 στη Μεγάλη Βρετανία (Πηγή Εβδομαδιαία αναφορά UKHealthSecurityAgency)

|  |
| --- |
| 278.8 |
| 409.6 |
| 763.6 |
| 1.281.8 |
| 839.5 |
| 563,1 |
| 428.9 |
| 354.4 |

|  |
| --- |
| 2.325.7 |
| 688.1 |
| 738.4 |
| 690,2 |
| 502.5 |
| 332.9 |
| 281.4 |
| 319.5 |

|  |
| --- |
| <18 |
| 18-29 |
| 30-39 |
| 40-49 |
| 50-59 |
| 60-69 |
| 70-79 |
| 80-89 |

Τι δεν μας λέει ο «ποιητής»; Ότι από τα κρούσματα ο αριθμός αυτών που αναγκάστηκαν λόγω συμπτωμάτων ν’ απευθυνθούν στα επείγοντα τμήματα των Νοσοκομείων και ακολούθως να νοσηλευθούν (άρα εξ ορισμού τα βαρύτερα περιστατικά) ήταν, ως αναμενόταν, από 2-πλάσιος ως 8-πλάσιος μεγαλύτερος στους ανεμβολίαστους απ΄ότι στους πλήρως εμβολιασμένους σε όλες τις ηλικιακές ομάδες (πίνακας 2)

Πίνακας 2: Συχνότητα κρουσμάτων μετάξύ 36ης-39ης εββομάδας 2021 που προσήλθαν στα επείγοντα περιστατικά και εν συνεχεία νοσηλεύθηκαν στη Μεγάλη Βρετανία (Πηγή Εβδομαδιαία αναφορά UKHealthSecurityAgency)

|  |  |
| --- | --- |
| Συχνότητα μεταξύ εμβολιασθέντων  με 2 δόσεις (ανά 100.000) | Συχνότητα μεταξύ ανεμβολίαστων  (ανά 100.000) |

|  |
| --- |
| 0.5 |
| 1.1 |
| 2.2 |
| 5.1 |
| 6.6 |
| 11.4 |
| 22.4 |
| 49.0 |

|  |
| --- |
| <18 |
| 18-29 |
| 30-39 |
| 40-49 |
| 50-59 |
| 60-69 |
| 70-79 |
| 80-89 |

|  |
| --- |
| 3.9 |
| 7.1 |
| 13.6 |
| 23.0 |
| 35.1 |
| 50.7 |
| 70.2 |
| 99.1 |

Κατ’ αναλογία κανένα δεν εκπλήσσει το γεγονός ότι-δυστυχώς-οι θάνατοι μεταξύ των ανεμβολίαστων είναι από 4-πλάσιοι έως 10-πλάσιοι σε όλο το φάσμα των ηλικιών σε σχέση με τους ήδη εμβολιασμένους (πίνακας 3)

|  |  |
| --- | --- |
| Συχνότητα μεταξύ εμβολιασθέντων  με 2 δόσεις (ανά 100.000) | Συχνότητα μεταξύ ανεμβολίαστων  (ανά 100.000) |

Πίνακας 3: Συχνότητα θανάτων μετάξύ 36ης-39ης εββομάδας 2021 στη Μεγάλη Βρεττανία (Πηγή Εβδομαδιαία αναφορά UKHealthSecurityAgency)

|  |
| --- |
| 0.0 |
| 0.1 |
| 0.1 |
| 0.4 |
| 1.5 |
| 4.8 |
| 13.7 |
| 48.1 |

|  |
| --- |
| <18 |
| 18-29 |
| 30-39 |
| 40-49 |
| 50-59 |
| 60-69 |
| 70-79 |
| 80-89 |

|  |
| --- |
| 0.0 |
| 0.4 |
| 1.0 |
| 2.7 |
| 11.0 |
| 21.1 |
| 51.6 |
| 133.2 |

Η εβδομαδιαία αναφορά του UKΗealthSecurityAgency τελειώνει με την επισήμανση ότι το εμβολιαστικό τους πρόγραμμα έχει αποτρέψει 261.500 νοσηλείες σε άτομα ηλικίας άνω των 45 ετών και συνολικά 127.500 επιπλέον θανάτους και 24.144.000 μολύνσεις. Το ουσιώδες αυτό συμπέρασμα και τη παράθεση των 2 τελευταίων πινάκων που αναιρούν εντελώς την αρχική εντύπωση και αποκαθιστούν την επιστημονική αλήθεια δεν θα τα βρείτε φυσικά στα σχόλια και τις αναρτήσεις των φιλικών προς το αντιεμβολιαστικό κίνημα ΜΜΕ. Σε χώρες όπως η Μεγάλη Βρετανία και η Ελλάδα που το ποσοστό των πλήρως εμβολιασμένων ξεπερνά το 65-70%, είναι αναμενόμενο να εμφανίζονται σταδιακά και κρούσματα μεταξύ των πλήρως εμβολιασμένων. Ο ιός έχει τα δικά του όπλα (μεταλλάξεις) και με αυτά χτυπά προς κάθε κατεύθυνση, εμβολιασμένους και ανεμβολίαστους. Σε όσους έχουμε ήδη εκμεταλλευθεί την ευεργετική δράση του εμβολιασμού, είτε παραμένοντας υγιείς η έχοντας νοσήσει χωρίς σοβαρά προβλήματα, ας κάνουμε το αυτονόητο. Να κλείσουμε σήμερα το ραντεβού μας για τη 3η επαναληπτική δόση.

Χριστόφορος Δ. Ολύμπιος

Συντονιστής Διευθυντής Καρδιολογικού Τμήματος

Εθελοντής Ιατρός Εμβολιαστικού Κέντρου Γ.Ν. Ελευσίνας «Θριάσιο»

Πηγή: UKHealthSecurityAgency. COVID-19 vaccine surveillanve report, Week 40.